open-index/open-wikipedia-markdown huggingface dataset:
Flaminijo stadionas

**Flaminijo stadionas** (; 1927–1953 m. *Stadio Nazionale PNF*) – daugiafunkcis stadionas Romoje (Italija), prie Flaminijo gatvės (*Via Flaminia*). Stadione nuo 2000 iki 2011 m. Šešių Nacijų taurėje žaidė Italijos regbio rinktinė, kuri vėliau persikėlė į Romos olimpinį stadioną. Stadione namų rungtynes žaidžia futbolo klubas Atletico Roma FC. Stadiono talpa yra 32 000 sėdimų vietų, iš kurių 8000 yra dengtos.

## Istorija

Pirmasis stadionas šioje vietoje pastatytas 1927 m. ir iki II pasaulinio karo vadinosi Nacionalinė fašistų partijos (NFP) vardu. Stadione vyko 1934 m. II pasaulio futbolo čempionatas (2 rungtynės) ir 1990 m. XIV pasaulio futbolo čempionatas (4 rungtynės). 1953 m. stadionas uždarytas, o 1957 m. nugriautas.

Vietoje senojo 1957 m. pastatytas naujasis – Flaminijo stadionas. Jį suprojektavo Pier Luigi Nervi ir Antonio Nervi. 1960 m. vasaros olimpinių žaidynių futbolo finalas vyko Flaminijo stadione.

1989–1990 m. Serie A sezone abu Romos klubai (AS Roma ir SS Lazio) savo namų rungtynes žaidė šiame stadione, tuo metu kai Stadio Olimpico buvo renovuojamas.

## Nuorodos

* Stadiono nuotraukos
Galdava

**Galdava** (, 1945–1946 m. , nuo 1946 m. ***Podubnojė***, ) – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Novomoskovskojės kaimo gyvenvietės kaimas.

## Istorija

Notangos žemės kaimo pavadinimas *Galdavs* prūsiškos kilmės. 1419 m. minimas *Goldow*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities kaimas. 1946 m. balandžio 7 d. – rugsėjo 6 d. Kenigsbergo rajono (), vėliau Gurjevsko rajono kaimas, 1947 m. birželio 25 d. – 2008 m. birželio 30 d. Novomoskovskojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
I'm a Rebel (albumas)

**I’m a Rebel** – antrasis Accept studijinis albumas įrašytas 1979 m., o išleistas 1980 m. Pirmas iš trijų grupės albumų, kurį prodiusavo Dirk Steffens. Albume grupė vis dar ieško savo muzikinio stiliaus, kuris čia kiek komerciškesnis nei debiutiniame albume. Bosistas Peter Baltes ir šiame albume dviejuose dainose buvo pagrindinis vokalistas – kiek lėtesnėse „No Time To Lose“ ir „The King“. Titulinės dainos autoriumi įvardintas George Alexander, kurį kaip pseudonimą naudoja Alexander Young, vyresnysis brolių Young, įkūrusių AC/DC, brolis.

Albumas buvo platinimas be Vokietijos ir JK bei JAV. Pastarosiose albumo viršelis buvo kitoks – labiau tinkantis heavy metal žanrui nei Vokiška versija.

## Dainų sąrašas
# „I’m a Rebel“ (George Alexander) 3:57
# „Save Us“ (Dirkschneider, Baltes, Hoffmann, Fischer, Kaufmann) 4:33
# „No Time to Lose“ (Dirkschneider, Baltes, Hoffmann, Fischer, Kaufmann, Steffens) 4:35
# „Thunder and Lightning“ (Dirkschneider, Baltes, Hoffmann, Fischer, Kaufmann) 4:01
# „China Lady“ (Dirkschneider, Baltes, Hoffmann, Fischer, Kaufmann, Steffens) 3:56
# „I Wanna Be No Hero“ (Dirkschneider, Baltes, Hoffmann, Fischer, Kaufmann, Steffens) 4:00
# „The King“ (Dirkschneider, Baltes, Hoffmann, Fischer, Kaufmann, Steffens) 4:10
# „Do It“ (Dirkschneider, Baltes, Hoffmann, Fischer, Kaufmann) 4:11

## Atlikėjai

* Udo Dirkschneider: vokalas.
* Peter Baltes: bosinė gitara.
* Wolf Hoffmann: gitara.
* Jörg Fischer: gitara.
* Stefan Kaufmann: būgnai
The Pacific (serialas)

**Ramusis vandenynas** () – istorinis serialas, kuriame siekiama parodyti II pasaulinio karo veiksmus, vykusius Ramiajame vandenyne, dar žinomus pavadinimu *šokinėjimas per salas*. Siekiant tikroviškumo remtasi dviem, autentiškais įvykių dalyvių, memuarais: E. Sledžas (*Eugene Sledge*) „Senoji veislė: nuo Paleliu iki Okinavos“ (*With the Old Breed: At Peleliu and Okinawa*) ir R. Lekio (*Robert Leckie*) „Mano pagalvė – šalmas“ (*Helmet for My Pillow*). Taip pat dar gyvų šio karo dalyvių atsiminimais.

Serialas pastatytas remiantis ankstesnių kūrinių sėkme, daugiausiai karinio filmo „Gelbstint eilinį Rajaną“ bei 2001 m. tų pačių autorių sukurtu serialu „Karo vilkai. Desantininkai“ (). Šio serialo populiarumą įrodo gauti 87 iš 100 balų Metacritic svetainėje. 2010 m. savaitraštis „Time“ šį filmą įtraukė kaip septintą į 10-ies geriausių metų TV serialų sąrašą. Be to buvo nominuotas 23-im Emmy apdovanojimams, iš jų laimėjo 8-is. Nominuotas buvo Auksinio gaublio apdovanojimui kaip geriausias TV serialas.

JAV serialas pradėtas rodyti per HBO kanalą 2010 m. kovo 14 d. Lietuvoje BTV kanalas, serialą pavadinęs „Jūrų pėstininkai“, pradėjo rodyti 2012 m. vasario 8 d.

## Filmavimas

Filmo biudžetas apie 200 mln. JAV dolerių, pradėta filmuoti 2007 m. Melburne, Australijoje, pabaigtas 2008 m. gegužę. Per tą laiką epizodai filmuoti Kvinslando valstijos miestuose: Port Daglase, Mosmane. Taip pat Mowbray nacionaliniame parke bei *Rocky Point* paplūdimyje. Viktorijos valstijoje *You Yangs* kalnų masyve bei *Sandy Creek Road* vietovėje.

## Išlaja
* Joseph Mazzello – vyresnysis eilinis Eugene „Sledgehammer“ Sledge
* Jon Seda – štabo seržantas John Basilone
* James Badge Dale – vyresnysis eilinis Robert Leckie
* William Sadler – pulkininkas leitenantas Lewis „Chesty“ Puller
* Scott Gibson – kapitonas Andrew Haldane
* Leon Ford – vyresnysis leitenantas Edward Jones
* Anne Parisse – serzantas karinis rezervas Lena Mae Riggi Basilone
* Gary Sweet – štabo serzantas Elmo Haney
* Ashton Holmes – vyresnysis eilinis Sidney Philips
* Rami Malek – vyresnysis eilinis Meriell Shelton
* Josh Helman – vyresnysis eilinis Lou Juergens
* Ben Esler – vyresnysis eilinis Chuck Tatum
* Brendan Fletcher vyrenysis eilinis Bill Leyden

## Šaltiniai

## Nuorodos
* The Pacific
Lugovojės kaimo gyvenvietė

**Lugovojės kaimo gyvenvietė** () – kaimo gyvenvietė Rusijos Federacijos anklavo Kaliningrado srities Gurjevsko municipaliniame rajone. Administracinis centras – Lugovojė. 2010 m. buvo 3 488 gyventojai.

## Istorija
Įsteigta vykdant municipalinę reformą 2008 m. birželio 30 d. Ribojasi šiaurėje su Nizovjės kaimo gyvenviete, rytuose su Gvardeisko rajono Ozerkų kaimo gyvenviete, pietuose su Bagrationovsko rajono Nivenskojės ir Gvardeiskojės kaimo gyvenvietėmis, vakaruose su Novomoskovskojės kaimo gyvenviete ir Kaliningrado miestu.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Lugovojės kaimo gyvenvietę sudaro kaimai:    

## Šaltiniai
Leedsichthys

***Leedsichthys*** – Juros periodu gyvenusi gigantiška žuvis, kuri, manoma, dydžiu prilygo šiuo metu gyvenančiam mėlynajam banginiui. 

Artimiausia išlikusi rūšis yra dumblažuvė, bet ji tik gana tolimai gimininga. Spėjamas jos ilgis yra nuo 9 iki 16 metrų. Žuvies skeletas buvo tik iš dalies sukaulėjęs, nemažai jo dalių (didele dalimi ir stuburo slanksteliai) tebebuvo kremzliniai ir iškasenose neišliko, todėl ilgį nustatyti sunku. Iškasenose aptikta į metines augimo rieves panašių žymių, pagal kurias manoma, kad žuvis iki galutinio dydžio užaugdavo per maždaug 21–25 metus. Ji mito zooplanktonu. Vienoje iškasenų aptikta Liopleurodono puolimo žymių, tačiau nustatyta, kad ataka buvo nesėkminga ir plėšrūno padaryta žaizda užgijo. Taigi žuviai nebuvo mirtinai pavojingi net ir patys grėsmingiausi to meto plėšrūnai.

Žuvis pavadinta pagal jos atradėją Alfred Nicholson Leeds. Rūšies pavadinimas *problematicus* suteiktas, nes žuvies iškasenos gana sunkiai atpažįstamos bei interpretuojamos.

## Šaltiniai
Senasis Masevas

**Senasis Masevas** () – kaimas Lenkijos šiaurės rytuose, Narevkos valsčiuje, Hainuvkos apskrityje, Palenkės vaivadijoje. Kaimas yra apie 10 km į rytus nuo Narevkos, apie 25 km į rytus nuo Hainuvkos ir apie 60 km į pietryčius nuo vaivadijos centro Balstogės.

## Istorija

Nuo XIII-XIV a. iki 1795 m. kaimas priklausė LDK. XIX a. minimi du kaimai Pružanų apskrityje, buvo Masevo valsčius. 2000 m. 95 % kaimo gyventojų buvo stačiatikiai. Prieš II pasaulinį karą kaime buvo 200 namų, veikė žydų smuklė, biblioteka ir parduotuvė. Po karo kaime liko tik trečdalis gyventojų. 

## Nuorodos

* Aprašymas apie kaimą (lenk.) .
Cholatčachlis

**Cholatčachlis** () arba **Cholat Sjachylas** (*Холат-Сяхыл*) – kalnas Rusijoje, Uralo kalnų šiaurėje, Sverdlovsko srityje. Aukštis – 1096,7 m. Aplink kalną teka Lozvos baseino upės. Cholatčachlį su bevardžiu, kiek žemesniu kalnu jungia Diatlovo perėja.

Kalno pavadinimas vietinių gyventojų mansių kalba reiškia „mirusioji viršūnė“. Šis kalnas išgarsėjo 1959 m., kai čia mįslingai žuvo 9 Sverdlovsko turistų ekspedicija.

## Šaltiniai
Zablotčizna

**Zablotčizna** () – kaimas Lenkijos šiaurės rytuose, Narevkos valsčiuje, Hainuvkos apskrityje, Palenkės vaivadijoje. Kaimas yra apie 2 km į šiaurę nuo Narevkos, apie 18 km į šiaurės rytus nuo Hainuvkos ir apie 50 km į pietryčius nuo vaivadijos centro Balstogės. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaime yra Zablotčizna geležinkelio stotis
Tarnopolis

:: *Apie vakarų Ukrainos miestą žr. [[Ternopilis]]*.

**Tarnopolis** () – kaimas Lenkijos šiaurės rytuose, Narevkos valsčiuje, Hainuvkos apskrityje, Palenkės vaivadijoje.

## Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. XIX a. buvo kaimas ir dvaras, Valkavisko apskrities Tarnopolio valsčiaus centras. Valsčius gyvavo iki II pasaulinio karo.

## Šaltiniai
Iceland Express

**IceLand Express** – Islandijos mažų sąnaudų oro linijų bendrovė. Pagrindinė oro bazė – Tarptautinis Keblaviko oro uostas, aptarnaujantis sostinę Reikjaviką.
Serial Experiments Lain

**Serial Experiments Lain** – avangardinis japonų anime serialas, režisuotas Ryutaro Nakamuros. Pagrindinės jo temos yra filosofinės: realybė, identitetas, komunikacija. 

Serial Experiments Lain nėra vienareikšmiškai priskiriamas konkrečiam žanrui, tačiau turi daug kiberpanko ir sąmokslų teorijų (kaip meno žanro) bruožų. Taip pat jame daug gilinamasi į kompiuterių ir psichologijos mokslų istoriją.

Pagrindinė serialo veikėja yra Lain Iwakura, paauglė mergaitė, neseniai susipažinusi su kompiuterių pasauliu ir atradusi jame savo tikrąjį talentą bei pašaukimą.

Pagal serialą yra sukurtas ir kompiuterinis žaidimas – vinjetė, išleistas tik Japonijoje.

## Nuorodos ir šaltiniai

* Oficiali svetainė 
* Anime News Network
* Internet Movie Database
Ancutai

**Ancutai** () – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Kaimas yra apie 4 km į šiaurės vakarus nuo Narevo, apie 23 km į šiaurę nuo Hainuvkos ir apie 30 km į pietryčius nuo vaivadijos centro Balstogės. Gyvenvietė šioje vietovėje egzistuoja nuo X a.-XV a. amžių. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. XIX a. įkurta mokykla.
Valduva

**Valduva** (, 1945–1946 m. , nuo 1946 m. ***Nizovė***, ) – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Nizovjės kaimo gyvenvietės kaimas.

## Istorija

Sembos žemės kaimo pavadinimas *Valdavō* prūsiškos kilmės. 1258 m. minimas *Waldowe* kaimas,  kurį po 1260–1264 m. sembų sukilimo numalšinimo Vokiečių ordinas už ištikimybę padovanojo riteriams Johanui Brulantui ir Konradui Diabeliui. Įsikūrus Prūsijos kunigaikštystei 1525 m. Valduvos palivarkas priskirtas Noihauzeno dominijai. 1630–1650 m. dvarą valdė Ernestas fon Denhofas, dvare gimė būsimasis generolas leitenantas Frydrichas fon Denhofas (1639–1696 m.). 1691 m. dvare viešėjo Petras I. 1858 m. dvaro pilies rūmuose atidaryta žemės ūkio mokykla, 1870–1945 m. veikė mokytojų seminarija, po karo – žemės ūkio mokykla.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities dvaras ir kaimas. 1946 m. balandžio 7 d. – rugsėjo 6 d. Kenigsbergo rajono (), vėliau Gurjevsko rajono kaimas, 1947 m. birželio 25 d. – 2008 m. birželio 30 d. Nizovjės apylinkės (*Низовский сельский Совет*) centras.

|}

## Gyventojai

## Apylinkė

Nizovjės apylinkės teritorijoje buvo šios gyvenvietės: 

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Breaker (albumas)

**Breaker** – trečiasis grupės Accept studijinis albumas. Buvo įrašytas „Delta-Studio“ Vilsteryje. Albumo prodiuseriu antrą kartą tapo Dirk Steffens, prie albumo prisidėjo ir Michael Wagener. Bosistas Peter Baltes atliko pagrindinio vokalo partiją dainoje „Breaking Up Again“ ir pagalbinio dainoje "„Midnight Highway“.

Po nesėkmingo bandymo komercializuoti I’m a Rebel, grupės nariai nusprendė nesileisti įtakojami žmonių iš šalies. Susibūrę kartu vieną labai šaltą žiemą grupės nariai ėmė ruošti naują albumą tokį, kokio norėjo patys. Vėliau Udo Dirkschneider savo nuosavą įrašų kompaniją pavadino kaip šį albumą – „Breaker Records“.

## Dainų sąrašas
Muziką ir žodžius sukūrė Dirkchneider/Hoffmann/Fischer/Baltes/Kaufmann.

# „Starlight“ – 3:52
# „Breaker“ – 3:35
# „Run If You Can“ – 4:49
# „Can’t Stand the Night“ – 5:23
# „Son of a Bitch“ – 3:52
# „Burning“ – 5:14
# „Feelings“ – 4:48
# „Midnight Highway“ – 3:58
# „Breaking Up Again“ – 4:37
# „Down and Out“ – 3:44

## Atlikėjai
* Udo Dirkschneider: pagrindinis vokalas
* Wolf Hoffmann: pagrindinė gitara
* Jörg Fischer: pagrindinė gitara
* Peter Baltes: bosinė gitara / vokalas
* Stefan Kaufmann: būgnai / vokalas

## Išnašos
Ivdelis

**Ivdelis** (, ) – miestas Rusijoje, Sverdlovsko srities šiaurėje (toliausiai į šiaurę nutolęs srities miestas), 535 km nuo Jekaterinburgo, prie Ivdelio upės (Lozvos intakas). Geležinkeliai į Jekaterinburgą ir Priobę, kelias į Serovą. Miškų kirtimo ir medienos apdirbimo pramonė. Yra krašto muziejus.

## Istorija

1589 m. Lozvos pakrantėje įkurta pirma rusų tvirtovė į rytus nuo Uralo – ***Lozvinski Gorodokas*** (*Лозьвинский городок*). Auksakasių gyvenvietė įkurta 1831 m. ir vadinta *Село Никито-Ивдель*. 1937 m. įkurtas GULAGo padalinys. Miesto statusas suteiktas 1943 m.

## Šaltiniai
Kovela

**Kovela** (, ) – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Kaimas yra apie 10 km į pietus nuo Narevo, apie 12 km į šiaurę nuo Hainuvkos ir apie 41 km į pietryčius nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.


Vaizdas:Kowela-c1.jpg|Kaimo pakelės kryžius
Vaizdas:Kowela-c2.jpg|Kaimo pakelės kryžius
Kožlikai (Hainuvkos apskritis)

**Kožlikai** (, ) – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Kaime stovi 1793 m. pastatyta *Šv. Mykolo cerkvė*, kuri yra įtraukta į Palenkės vaivadijos saugomų istorijos paminklų sąrašą.

## Nuorodos

* Palenkės vaivadijos saugomų istorijos paminklų sąrašas (lenk.).
Lapuchuvka

**Lapuchuvka** () – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Kaimas įkurtas apie 1575 metus.

## Nuorodos

* Aprašymas apie kaimą (lenk.) .
Losinka

**Losi̇̀nka**  () – kaimas Lenkijos šiaurės rytuose, 8 km į pietryčius nuo Narevo, apie 13 km į šiaurę nuo Hainuvkos ir apie 40 km į pietryčius nuo vaivadijos centro Balstogės. Kaime įsikūrusi Losinkos Šv. Apaštalo Jokūbo parapija.

## Istorija

Kaimas įkurtas XVI a. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1779 m. pastatyta Losinkos Šv. Jurgio koplyčia. 1882-1886 m. pastatyta Losinkos Šv. Apaštalo Jokūbo cerkvė. XIX a. buvo kaimas, Bielsko apskrities Losinkos valsčiaus centras.

## Galerija

Łosinka kaplica na cmentarzu 2.jpg|Šv. Jurgio koplyčia
Łosinka droga.jpg
Losinka-krzyzKutowa-zo.jpg
Losinka-road-to-Kutowa.jpeg


## Šaltiniai
Odrinkai

**Odrinkai** () – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Kaimas yra apie 7 km į šiaurės rytus nuo Narevo, apie 25 km į šiaurę nuo Hainuvkos ir apie 35 km į pietryčius nuo vaivadijos centro Balstogės. Šalia kaimo teka Narevo upė.

## Istorija

Kaimas įkurtas XVII a. amžiuje. XIX a. pastatyta *Šv. Apaštalo jono Teologo* stačiatikių koplyčia, kuri yra įtraukta į palenkės vaivadijos saugomų istorijos paminklų sąrašą.


Vaizdas:Odrynki krzyże 13.07.2009 p.jpg|Kaimo pakelės kryžiai
Vaizdas:Odrynki las krzyż 13.07.2009 p.jpg|Kaimo pakelės kryžius


## Nuorodos

* Aprašymas apie kaimą (lenk.) ;
* Palenkės vaivadijos saugomų istorijos paminklų sąrašas (lenk.).
Bvakė

**Bvakė** () – antras pagal dydį Dramblio Kaulo Kranto miestas. Jame 2002 m. gyveno 775300 gyventojų. Miestas yra apie 50 km į šiaurės rytus nuo didžiausio šalyje Kosu tvenkinio ir 100 km nuo šalies sostinės Jamusukro.

Bvakės miestas buvo įkurtas 1899 m. kaip prancūzų karių bazė, o 1914 m. tapo administracijos centru.

Bvakė yra šalies amatų ir stambus medvilnės pramonės centras. Šalia miesto yra antras pagal dydį šalies Bvakės oro uostas.

Manchester City FC klubo gynėjas Kolo Touré bei jo broliai Yaya Touré ir Ibrahim Touré yra gimę Bvakėje.

## Sportas
* Bouaké Football Club
* Miesto stadionas (*Stade de Bouaké*), talinantis 35 000 žiūrovų.

## Demografija

## Broliški miestai
Buake miestas palaiko broliškų miestų santykius su šiais miestais:
*  Vilniov-sus-lo, Prancūzija
*  Roitlingenas, Vokietija
Laidė

**Laidė** (, nuo 1938 m. *Groß Legden*, 1945–1946 m. , nuo 1946 m. ***Dobrojė***, ) – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Nizovjės kaimo gyvenvietės kaimas.

## Istorija

Sembos žemės kaimo pavadinimas *Laidē* prūsiškos kilmės. 1334 m. minimas *Layde*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities kaimas. 1946 m. balandžio 7 d. – rugsėjo 6 d. Kenigsbergo rajono (), vėliau Gurjevsko rajono kaimas, 1947 m. birželio 25 d. – 2008 m. birželio 30 d. Nizovjės apylinkės kaimas.

|}

## Gyventojai

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Tineviče Dužė

**Tineviče Dužė** () – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Kaimas yra apie 6 km į pietvakarius nuo Narevo, apie 16 km į šiaurę nuo Hainuvkos ir apie 35 km į pietryčius nuo vaivadijos centro Balstogės. Kaime įsikūrusi Tineviče Dužės Šv. Evangeliko Luko parapija.

## Istorija

Kaimas įkurtas XVII a. amžiuje. Anksčiau kaimas vadinosi *Tyniewicze Wielkie*. 1750 m. pastatyta *Šv. Evangeliko Luko cerkvė*. 1944 m. cerkvė sudegė. 1948 m. atstatyta. 


Vaizdas:Tyniewicze Duże - Cross 01.jpg|Pakelės kryžius
Vaizdas:Tyniewicze Duże - cross 05.jpg|Kryžius kaimo laukuose
Vaizdas:Tyniewicze Duże - Church of St. Luke the Evangelist 06.jpg|Šv. Evangeliko Luko cerkvė
Vaizdas:Tyniewicze Duże - Road.jpg
Tineviče Malė

**Tineviče Malė** () – kaimas Lenkijos šiaurės rytuose, Narevo valsčiuje, Hainuvkos apskrityje, Palenkės vaivadijoje. Kaimas yra apie 8 km į pietvakarius nuo Narevo, apie 15 km į šiaurės vakarus nuo Hainuvkos ir apie 36 km į pietryčius nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.


Vaizdas:Tyniewicze Małe - Crosses.jpg|Kaimo pakelės kryžiai
Vaizdas:Tyniewicze Małe - Cross.jpg|Kaimo pakelės kryžius
Dramblio Kaulo Kranto krepšinio federacija

**Dramblio Kaulo Kranto krepšinio federacija** (pranc. *Fédération Ivoirienne de Basket-Ball*) prižiūri vietinius ir tarptautinius krepšinio renginius ir nacionalines rinktines Dramblio Kaulo Krante. Federacija priklauso FIBA Afrika, prie kurios prisijungė 1961 m. 

Dramblio Kaulo Kranto krepšinio federacijos būstinė yra pagrindiniame šalies mieste Abidžane.

## Nuorodos
* Oficiali federacijos svetainė 

## Šaltiniai
Poliarnyje Zorai

**Poliarnyje Zorai** () – miestas Rusijoje, Murmanasko srityje, 224 km į pietus nuo Murmansko, prie Nivos upės ir Pino ežero. Miesto apygardos centras. Pro miestą eina Murmansko–Petrozavodsko geležinkelis (yra atšaka į Kovdorą) bei kelias E105. Veikia Kolos atominė elektrinė, Nivos hidroelektrinė, statybinių medžiagų, įrengimų gamybos ir priežiūros įmonės. Yra slidinėjimo trasa, sporto centras, 3 viešbučiai, cerkvė.

## Istorija

Vietovės pavadinimas rusų kalba reiškia „poliarinės žaros“. Gyvenvietė įkurta 1968 m., pradėjus atominės elektrinės statybą. 1973 m. gavo miesto tipo gyvenvietės statusą, o 1991 m. – miesto statusą.


Image:Россия.Мурманская область.Полярные Зори.Церковь.2008.jpg|Cerkvė
Image:Мурманская обл. г. Полярные Зори. Панорама.2009.май.jpg|Miesto panorama
Image:RIAN archive 146342 Kola nuclear power plant.jpg|Atominė elektrinė


## Šaltiniai
Poliarinė naktis

**Poliarinė naktis** – poliarinėms sritimis būdingas reiškinys, kuomet žiemą Saulė nepakyla virš horizonto ir naktis trunka visą parą. Susidaro dėl to, kad žiemą sritys apie ašigalį atsiduria priešingoje pusėje, nei krenta Saulės spinduliai. Tuo tarpu priešingame ašigalyje tuo metu stebima poliarinė diena.

Dažnai klaidingai manoma, kad poliarinės nakties metu dangus būna ištisai tamsus kaip įprastai naktį. Iš tiesų, visiška tamsa būna tik srityse aplink ašigalius, o einant toliau link poliaračių, saulės šviesos tenka daugiau ir apie vidurdienį tvyro prieblanda, nors paties Saulės disko nematyti. Poliarinė naktis trunka nuo 20 h ties poliaračiais iki 179 d. ties ašigaliais.

## Skirstymas
Poliarinės naktys kaip ir sutemos skirstomos pagal tenkantį šviesos kiekį:

* Poliarinės sutemos – stebimos srityse, esančiose šalia poliaračio ribos. Ten tik žiemos saulėgrįžos metu Saulė nepakyla virš horizonto, tačiau dėl spindulių refrakcijos yra pakankamai šviesu. Jų metu nėra dienos, o vidurdienį būna pilietinės sutemos. Nors dirbtinis apšvietimas tokiu laiku dažnai naudojamas visą parą, vidurdienį būna pakankamai šviesu dirbti be papildomos šviesos.

* Pilietinė poliarinė naktis – stebima srityse už 72° link ašigalio. Jos metu apie vidurdienį dangaus skliautas prašviesėja. Pilietinių sutemų nebūna, o vidurdienį stebimos tik navigacinės sutemos. Žemyninėje Europoje tokių vietų, kur būtų civilinė poliarinė naktis nėra, bet ji stebima, pavyzdžiui, Svalbarde bei šiaurės Sibire.

* Navigacinė poliarinė naktis – stebima srityse už 78° link ašigalio. Jos metu tik apie vidurdienį matomas menkas dangaus pašviesėjimas. Navigacinių sutemų nebūna, o vidurdienį stebimos tik astronominės sutemos. Navigacinė poliarinė naktis nuo vėlyvo lapkričio iki sausio pradžios stebima toliausiai šiaurėje esančioje gyvenamoje vietoje Alerte.

* Astronominė poliarinė naktis – stebima srityse aplink ašigalius, nuo 84° platumos. Jos metu nėra jokių sutemų, tik ištisa naktis, kuomet visą parą dangaus skliaute matomos 6 ryškio (silpniausios matomos) žvaigždės. Šioje teritorijoje gyvenamų vietų nėra, tačiau astronominę poliarinę naktį galima stebėti dalyje Antarktidos stočių (pvz., Amundseno-Skoto stotyje).

## Poveikis
Dėl šviesos trūkumo poliarinių naktų metu daliai žmonių gali kilti mieguistumas, depresija ir apatija.

## Šaltiniai
Beskidai

**Beskidai** (, , ) – kalnų grupė Vidurio Europoje (Čekijoje, Slovakijoje, Lenkijoje ir Ukrainoje), sudaranti šiaurinį Karpatų kalnų lanką. Driekiasi nuo Moravijos Vartų vakaruose per Slovakijos šiaurę, Lenkijos pietus ir Ukrainos vakarus iki Sireto ištakų rytuose. Nusidriekę iš vakarų į rytus ~600 km, plotis siekia iki 50 km. Aukščiausia vieta – Hoverlos kalnas (2061 m).

Beskidai susidarė alpinės kalnodaros metu, neogene. Sudaryti daugiausia iš smiltainio. Vietomis šiaurinėse pašlaitėse randama gamtinių dujų ir naftos. Reljefas stipriai paveiktas ledynų erozijos, dūlėjimo, šlaitai gan lėkšti, o viršūnės apvalios.

Aukščiausia dalis yra Rytų Beskidai, kurie smulkiau skirstomi į Beščadus, Gorganus, Poloninos Beskidus ir Pokutjės-Bukovinos Beskidus. Vidurio Beskidai (aukštis iki 1001 m, Lackovos k.) skirstomi į Žemuosius Beskidus ir Ondavos aukštumą. Vakarų Beskidai (aukštis iki 1725 m, Babia Horos k.) sudaryti iš daugelio smulkių masyvų – Slovakijos Beskidų, Mažųjų Beskidų, Silezijos Beskidų, Moravijos Beskidų ir kt. Svarbiausios perėjos: Jablunkovo (550 m aukštyje), Lupkovo (630 m), Dūkios (502 m), Užo (889 m), Jablonicos (931 m).

Beskiduose prasideda Oderio, Vyslos, Dniestro, Pruto ir Dunojaus intakai. Būdingi bukų miškai, kiek aukščiau – eglių ir kėnių miškai, o viršūnėse – subalpinės pievos.

Beskiduose įsikūrę daug slidinėjimo kurortų, mineralinių versmių gydyklų. Kalnuose yra unikalių medinių bažnyčių. Kalnų gamta saugoma Karpatų rezervate (Ukraina), Babia Guros, Beščadų nacionaliniuose parkuose (Lenkija).

## Šaltiniai
Breznas

**Breznas** () – miestas centrinėje Slovakijoje, Banska Bistricos krašte, 45 km į šiaurės rytus nuo Banska Bistricos, prie Hrono upės, tarp Žemųjų Tatrų ir Slovakijos Rūdinių kalnų. Mašinų, plieno konstrukcijų (tiltų statybai) gamyba, tekstilės, maisto pramonė, medienos apdirbimas. Vystomas turizmas, yra slidinėjimo trasos.

## Istorija

Breznas rašytiniuose šaltiniuose minimas nuo 1265 m. Pradžioje čia kūrėsi vokiečių kalnakasiai, bet XIX a. dauguma Brezno gyventojų buvo slovakai.

## Gyventojai

## Šaltiniai
Diksonas

**Diksonas** () – miesto tipo gyvenvietė Rusijoje, Krasnojarsko krašto šiaurėje, Taimyrijoje, Taimyro dolganų-nencų rajone. Įsikūrusi Karos jūros pakrantėje, Taimyro pusiasalio vakariniame pakraštyje, priešais Diksono salą (ji taip pat priklauso gyvenvietei).

Diksonas yra toliausiai į šiaurę nutolusi nuolat gyvenama Rusijos vieta ir viena toliausiai į šiaurę nutolusių ir labiausiai izoliuotų vietų pasaulyje. Poliarinė naktis čia trunka nuo lapkričio 11 d. iki vasario 1 d., o poliarinė diena – nuo gegužės 5 d. iki rugpjūčio 10 d. Nors žiemos palyginti nėra labai šaltos (-20–28 °C), tačiau vasaros itin vėsios (0-7 °C).

Yra jūrų uostas (šiauriausias Rusijoje), oro uostas (nuo 2010 m. nebeveikia), poliarinė stotis, krašto muziejus.

## Istorija

Diksonas įkurtas 1915 m., pradžioje – saloje, o tik vėliau žemyne. Gyvenvietė pavadinta pagal salą, kurios pavadinimas kilęs nuo švedų verslininko Oskaro Diksono (*Oskar von Dickson*). Pradžioje tai buvo svarbus uostas ir žaliavų bazė prie šiaurės jūrų kelio. 1956 m. gavo miesto tipo gyvenvietės statusą. 1988 m. Rusijos Diksono gyvenvietė užmezgė draugystės ryšius su nedideliu Diksono miesteliu JAV (Ilinojuje), žymiu tuo, jog jame augo Ronaldas Reiganas. Nuo XX a. pab. Diksono reikšmė sumenko, gyventojų sparčiai mažėja (1985 m. – 5000, 2004 m. – 1113, 2009 m. – 632).
Gnėjus Flavijus

**Gnėjus Flavijus**  (IV a. pr. m. e.) buvo senovės Romos respublikos teisininkas, kurulinis edilas, Apijaus Klaudijaus Ceko raštininkas. Pagarsėjo tuo, kad (304 m.pr.m.e) pavogė iš pontifikų teisminį kalendorių. Gnėjus Flavijus tradiciškai laikomas romėnų teismo dienų kalendoriaus ir teisminių formulių (ius Flavianum) paskelbėju. Ši akcija galutinai sumenkino pontifikų, kurių žinioje iki tol buvo visi teisminiai reikalai, reikšmę.
Stangava

**Stangava** (, nuo 1945 m. , nuo 1950 m. liepos 5 d. ***Malinovka***, )  – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Nizovjės kaimo gyvenvietės kaimas.

## Istorija

Sembos žemės kaimo pavadinimas *Stangavō* prūsiškos kilmės. 1304 m. minimi *Stangowe*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities kaimas. 1910 m. buvo 68 gyventojai. 1946 m. balandžio 7 d. – rugsėjo 6 d. Kenigsbergo rajono (), vėliau Gurjevsko rajono kaimas, 1947 m. birželio 25 d. – 2008 m. birželio 30 d. Nizovjės apylinkės kaimas.

|}

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Triesto provincija

**Triesto provincija** (, ) – Italijos provincija Friulio-Venecijos Džulijos autonominiame regione. Provincijos sostinė – Triestas. Triesto provincijos plotas 212 km², gyvena 236 650 gyventojų (2010 m.), yra 6 savivaldybės. Pakrantės plotis 48,1 km.

## Didžiausios savivaldybės

## Kalbos

Itališkai kalbama visoje provincijoje. Trieste daug žmonių kalba triestiška venetų kalbos tarme. Archaiška friulių kalbos tergesto tarme buvo kalbama Trieste ir Mugijoje iki išnykimo XIX a. vidury.

21% provincijos gyventojų kalba slovėniškai. Italijos įstatymai gina slovėnų teisę į savo kalba visose provincijos savivaldybėse nors dvikalbystė nesimato Triesto ir Mugijos centruose. Be bendrinės slovėnų kalbos provincijoje kalbama dar trimis tarmėmis. 

## Išnašos
Vicente Calderón stadionas

**Vicente Calderón stadionas** (, 1966–1971 m. *Estadio del Manzanares*) – buvęs futbolo stadionas Madride (Ispanija), Mansanareso upės pakrantėje. Namų rungtynes čia žaisdavo La Liga klubas Atlético Madrid. Stadione dažnai vykdavo tarptautinės Ispanijos vyrų futbolo rinktinės rungtynės. Be futbolo, stadione vyko ir muzikos renginiai.

## Istorija

1961 m. kovo 17 d. Javier Barroso nupirko žemės sklypą naujam stadionui pastatyti. Naujasis stadionas buvo pradėtas styti tais pačiais metais vietoje seno *Estadio Metropolitano de Madrid*. 1966 m. spalio 2 d., su 62 000 vietų Mansanareso stadionas buvo oficialiai atidarytas. Atidarymo dieną vyko futbolo rungtynės prieš Valencia CF, pasibaigusios lygiosiomis 1–1. Stadione pirmasis Madrido derbis buvo sužaistas 1967 m. balandžio 16 d., tarp Atlético ir Real Madrid CF, jis baigėsi lygiosiomis 2–2.

1971 m. liepos 14 d. stadiono pavadinimas pakeistas į Vicente Calderón (1913–1987) šio klubo prezidento garbei. Po stadiono rekonstrukcijos, 1972 m. gegužės 23 d. buvo naujai atidarytas. Atidarymo dieną stadione lankėsi Francisco Franco ir Chuanas Karlosas I bei kiti šalies vadovai. Buvo surengtos tarptautinės draugiškos varžybos tarp Ispanijos ir Urugvajaus rinktinių. Šeimininkai laimėjo rungtynes 2–0. Įvarčius pelnė Oscar Valdez ir Jose Eulogio Garate.

Po neeilinio visuotinio akcininkų susirinkimo, vykusio 1980 m. birželio 4 d., buvo pritarta stadiono rekonstrukcijai, 1982 m. XII pasaulio futbolo čempionatui. Rekonstrukcijos architektas buvo Juan José Barroso.

2003 m. priskirtas prie penkių žvaigždučių UEFA elitinių stadionų. 2017 m. jis uždarytas, 2019 m. nugriautas. Naująja „Atletico“ namų arena tapo Metropolitano stadionas.
 
## 1982 m. pasaulio futbolo čempionatas

Stadione vyko trys 1982 m. XII pasaulio futbolo čempionato susitikimai:
* Prancūzija 1 – Austrija 0
* Austrija 2 – Šiaurės Airija 2
* Šiaurės Airija 1 – Prancūzija 4

## Galerija

Estadio Vicente Calderón en el Atlético de Madrid-Schalke 04 (2008).jpg
Estadio Vicente Calderón.jpg
Vicente-Calderon-4-070910.jpg


## Nuorodos

* Nuotraukų galerija
Kelias namo

**Kelias namo** – 2011 m. vasario 3 d. per TV3 pradėtas rodyti lietuviškas serialas, išsiskiriantis didesniu dėmesiu ekologijai. Prodiuserių kompanija „Videometra“ sukūrė serialą, gavusi Europos regioninės plėtros fondo ir Lietuvos aplinkos ministerijos finansinę paramą. 

## Tema

Surinkta profesionalių aktorių komanda seriale rodo tradicinius konfliktus, kylančius vieniems norint saugoti gamtą, o kitiems į tai numojant lengva ranka. Serialo herojai kovoja su miškų teršėjais, brakonieriais ir neteisėtomis statybomis. 

## Siužetas

Serialo pavadinimas – daugiaprasmis. Tai ir sūnaus sugrįžimas į gimtinę, ir neištikimos žmonos kelias namo, ir kelias į gamtą, kuria visi privalo rūpintis. „Kelias namo” pasakoja istoriją apie kelias skirtingas šeimas, narplioja ne tik asmeninių santykių, meilės trikampių ir prieštaringų jausmų peripetijas, bet ir atkreipia dėmesį į ekologines problemas.

Pagrindinių įvykių sūkuryje atsiduria nacionalinio parko direktorius Bertulis, sąžiningai atsidavęs gamtai. Kai direktorių ant menčių paguldo liga, jo darbus perima jaunesnysis sūnus, prestižinius mokslus Anglijoje baigęs Gintas. Suaugusių vyrų gyvenimus tvarko mama – rūpestinga, iki įkyrumo gera moteriškė. Visai kitokia yra Kvedaro šeima. Jos nariai trokšta gauti Europos Sąjungos pinigų, atsiplėšti žemės iš nacionalinio parko. Niekur nedirbantis Kvedaro sūnus Paulius ruošiasi vestuvėms su parko direkcijoje svarbias pareigas užimančia Eglute. Nelaimei, šią jau senokai yra įsimylėjęs ir Bertulio sūnus. 

## Aktoriai

* Liubomiras Laucevičius – *Algis Bertulis*,
* Nijolė Narmontaitė – *Vida Bertulienė*,
* Šarūnas Banevičius – *Gintas Bertulis*,
* Mindaugas Capas – *Pranas Kvedaras*,
* Dalia Morozovaitė – *Simona Kvedarienė*,
* Nerijus Franckevičius – *Paulius Kvedaras*,
* Saulius Balandis – *Zenonas Šumskas*,
* Judita Zareckaitė – *Eglė Šumskytė*,
* Adrija Čepaitė – *Rima Gadeikytė*,
* Ridas Jasiulionis – *Zigmas Dumčius*.

## Nuorodos
* Aktorės Nijolės Narmontaitės naujas įvaizdis
24-oji SS kalnų divizija

**24-oji SS kalnų divizija  ''Karstjäger***  () – Trečiojo Reicho [[SS kariuomenė]]s junginys, skirtas kovai Karsto regione. 

Pradžioje, nuo 1942 m., egzistavo specializuotas [[batalionas]]  ('Karsto gynybos batalionas'). Batalioną sudarė savanoriai [[vokiečiai]] iš Italijos bei savanoriai iš Slovėnijos, Kroatijos, Serbijos ir Ukrainos. 

1944 m. rugpjūtį šis batalionas oficialiai pervadintas į [[divizija|diviziją]], nors divizijos realios pajėgos divizijos dydžio niekada nepasiekė. Todėl vėliau realiai egzistavęs dalinys buvo pervadintas į *SS kalnų brigadą* (). 

Karsto gynybos batalionas iš pat pradžių dalyvavo kovose su Kraso regiono (); regionas Austrijos, Slovėnijos ir Italijos pasienyje) [[partizanai]]s. Kovinei veiklai kalnų vietovėse reikia specializuotų kalnų dalinių, aprūpintų atitinkama įranga. Prasidėjus paliauboms tarp Italijos ir sąjungininkų kariuomenės jis buvo permestas į Italiją nuginkluoti [[Tarvizijus|Tarvizijuje]] () bazuotus Italijos dalinius ir saugoti Italijos vokiečių bendruomenes. 

Karo pabaigoje daliniai sėkmingai kovėsi išlaikydami savo rankose perėjas į Italiją, pro kur iš Balkanų pasitraukė kiti vokiečių daliniai, ir vėliau pasidavė britų daliniams. Dalinio likučiai pasidavė 6-ajai britų tankų divizijai 1945 m. gegužės 9 d. Jis buvo vienas paskutinių pasidavusių Vokietijos dalinių.
                        
== Vadai ==
* [[oberšturmbanfiureris]] Karlas Marksas (*Karl Marx*), 1944 m. rugpjūtis - 1944 m. gruodžio 5 d. 
* [[šturmbanfiureris]] Verneris Hanas (*Werner Hahn*), 1944 m. gruodžio 5 d. – 1945 m. vasario 10 d. 
* [[oberfiureris]] Adolfas Vagneris (*Adolf Wagner*), 1945 m. vasario 10 d. – 1945 m. gegužės 8 d.

== Divizijos kovinė sudėtis ==
* 59-asis SS kalnų pulkas ()
* 60-asis SS kalnų pulkas (), kitaip 1-asis serbų SS pulkas (*serbische nr.1'')
* 24-asis SS kalnų artilerijos pulkas ()
* 24-asis SS kalnų žvalgybos batalionas ()
* 24-asis SS kalnų prieštankinis (panzerjėgerių) batalionas () 
* 24-oji SS kalnų medicinos kuopa ()
* 24-asis SS kalnų ryšių batalionas ()
* 24-asis SS kalnų pionierių batalionas ()
* 24-asis SS kalnų priešlėktuvinis batalionas ((de|SS Gebirgs Flak Battalion 24}})
* 24-asis SS kalnų aprūpinimo batalionas ()
* 24-asis SS kalnų atsarginis batalionas ()

Dalinio dydis:
* 1942 m. birželis – 1 831 žmogus,
* 1944 m. birželis – 3 000 žmonių,
* 1945 m. vasaris – 5 563 žmonės.

## Nuorodos
Širdys paklydėlės

**Širdys paklydėlės** – lietuviškas televizijos serialas, pasirodęs 2010 m. rugpjūčio 30 d. per TV3, sukurtas prodiuserių kompanijoje „Videometra“. Serialo paskutinė serija šiame kanale buvo parodyta 2011 m. sausio 3 d.  

## Tema

Serialas „Širdys paklydėlės“ pasakoja apie skaudžius šeimų likimus, garbaus amžiaus senelius, atsidūrusius globos namuose, ir jų atžalų audringą gyvenimą, vaikaičius, įkliuvusius į prostitucijos pinkles. Serialui bandyta prilipdyti tautiškos muilo operos etiketę.

## Siužetas

Serialo esmė yra ne tik gyvenimas senelių namuose, bet ir dviejų jaunų merginų iš skirtingų socialinių sluoksnių likimai. Jų kelyje iškyla prostitucijos grėsmė. 

Istorija prasideda nuo pradedančio verslininko nesėkmės – žmona miršta gimdydama, o jo naivumu pasinaudoja prostitutė, kuri ant jo bare užsiundo savo pažįstamus. Šie apiplėšia jauną vyrą ir sumuša. Nuo tada jo gyvenimas pasikeičia – nebelieka praeities, tik nauja pavojų kupina aplinka.

Prieš 20 metų praradęs atmintį, praranda ir likusią šeimą bei naujagimę. Dabar jis pasiturinčiai gyvena su nauja žmona ir į nusikalstamus reikalus mėgstančia kištis dukra. Verslininkui rūpi ne tik dabartinės šeimos bėdos, bet ir gyvenimas, kurį jis turėjo prieš 20 metų, ir kurio visai neprisimena.

Kaip gyvena jo prieš du dešimtmečius palikta dukra, ar dar gyva jos močiutė? Kokios išdavystės, aistringos meilės ir santykių peripetijos laukia kelių kartų herojų – vienų besimėgaujančių pinigais, o kitų atsidūrusių senelių globos namuose?

## Kūrybinė grupė

* Režisierius – Balys Latėnas,
* Scenarijus – Aidas Žiliukas, Rimvydas Strielkūnas,
* Prodiuseris – Rolandas Skaisgirys.

## Aktoriai

* Vytautas Tomkus, Vaiva Mainelytė, Daiva Rudokaitė, Ferdinandas Jakšys, Adrija Čepaitė, Jonas Braškys, Andrius Bialobžeskis, Gytis Šapranauskas, Andrius Kaniava, Edita Zėčiūtė.

## Nuorodos

* Apie serialą ''obuolys.lt'' svetainėje 
* Apie serialą ''tvdb.lt'' svetainėje
* „Širdys paklydėlės“ – tautiška muilo opera
Bagniukai

**Bagniukai** () – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Kaimas yra apie 15 km į pietryčius nuo Michalovo ir apie 44 km į pietryčius nuo vaivadijos centro Balstogės. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Pasmerkti

**Pasmerkti** – lietuviškas televizijos serialas, rodomas nuo 2011 m. vasario 14 d. iki 2018 m. birželio 22 d. per TV3, sukurtas prodiuserių kompanijoje „Videometra“. 

Serialas 2011 metų Sidabrinės gervės kino apdovanojimams buvo nominuotas kategorijose „Geriausias televizijos filmas“ ir „Geriausia antro plano aktorė“ (Miglė Polikevičiūtė).

Edgaras  Zemlianskij

## Tema

Tai rašytojo Edvino Kalėdos populiaraus romano trilogijos trečioji dalis. Ši daugiaserijinė kriminalinė drama – serialų „Nemylimi“ (2009 m.) ir „Svetimi“ (2010 m.) tęsinys. Jam taip pat būdingi tendencingi siužeto vingiai, neplanuoti meilės posūkiai, visiškai netikėta pabaiga.

## Siužetas

Seriale netrūksta šaudymų, meilių ir išdavysčių... Asta (Toma Vaškevičiūtė), pastarąjį sezoną „Svetimuose” praradusi ne tik mylimą vyrą Viktorą, bet ir dukterį, šįkart bando visomis išgalėmis kabintis į gyvenimą, susigrąžinti pas tėvą pabėgusį vaiką, susitvarkyti buitį. Nors alkoholis ją traukia į gelmę...

Viktoras lyg ir susitvarkė gyvenimą – susisuko lizdelį brolio Normanto nupirktame bute. Tačiau jį pradeda lankyti iš kalėjimo grįžę draugai, ko visiškai netoleruoja nauja mylimoji (Gabrielė Bartkutė).

## Kūrybinė grupė

* Režisieriai – Sigitas Račkys, Saulius Balandis, Ramūnas Rudokas, 
* Scenarijaus autorius – Edvinas Kalėda,
* Prodiuseris – Gediminas Duoba.

## Aktoriai

## Nuorodos

* Apie serialą ''tvdb.lt'' svetainėje
* Apie serialą ''žiūrim.lt'' svetainėje
* Serialo rodymo sezono užbaigimas
* „Sidabrinės gervės 2011“ kino apdovanojimų nominantai
Arabijos dubuma

**Arabijos dubuma** – povandeninė dubuma Indijos vandenyno šiaurės vakarinėje dalyje, apima didžiąją dalį Arabijos jūros dugno. Apribota Arabijos-Indijos, Maldyvų, Mari kalnagūbrių ir Indostano pusiasalio šlaito. Ilgis apie 2500 km, plotis iki 1500 km. Vyraujantis gylis – 4000 m, didžiausias – 5803 m. Vakarinėje dalyje yra povandeninis MGU kalnas (gylis ties juo 2758 m).

## Šaltiniai
Arnava

:: *Apie šiauriau esantį kaimą, kuriame buvo dvarvietė, žr. [[Prūsų Arnava]]*.

**Arnava** (, 1945–1946 m. , nuo 1946 m. ***Marjinas***, ) – buvusi gyvenvietė Kaliningrado srities vakarinėje dalyje, Gurjevsko rajone, dešiniajame Priegliaus krante, 10 km į rytus nuo Karaliaučiaus. Nuo 2008 m. birželio 30 d. Nizovjės kaimo gyvenvietės kaimas. Išlikę bažnyčios griuvėsiai, į vakarus nuo jos stūkso piliakalnis – Kiškių kalnas.

## Etimologija

Sembos žemės kaimo pavadinimas *Arnavs* prūsiškos kilmės, žinomas nuo 1304 m.  Tai priesagos *-ava* vedinys iš vandenvardžio *Arn-* šaknies.

## Istorija

Minima nuo 1304 m., 1322 m. minimas *Arnow*. 1349 m. įkurtas cisteriečių (vėliau benediktinių) vienuolynas ir ligoninė. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities dvaras. 1930 m. prijungta Prūsų Arnava. Iki Antrojo pasaulinio karo Arnava buvo mėgstama Karaliaučiaus gyventojų savaitgalio poilsio vieta.

1946 m. balandžio 7 d. – rugsėjo 6 d. Kenigsbergo rajono (), vėliau Gurjevsko rajono kaimas, 1947 m. birželio 25 d. – 2008 m. birželio 30 d. Nizovjės apylinkės kaimas. 2003 m. Arnava prijungta prie Prūsų Arnavos.

|}

## Bažnyčia

Arnavos bažnyčia pastatyta 1364 m. Joje buvo išlikę 119 XIV a. tapytų freskų, kurias po kalkių, kuriomis buvo balintos bažnyčios sienos, sluoksniu 1868 m. atrado dr. Hiperis. 1908–1911 m. bažnyčia restauruota. 1945 m. Karaliaučių puldama Raudonoji armija sudaužė tik viršutinę bokšto ir pietrytinę chorų dalį. Nuo 1960 m. bažnyčioje buvo grūdų saugykla, prarasti interjerai. Nuo 2006 m. bažnyčia restauruojama vokiečių kultūros bendrijos „Arnau“ lėšomis. 2008 m. ji perduota Kaliningrado istorijos ir meno muziejui, tų metų liepos 8 d. atidaryta ekspozicija. Tačiau jau 2010 m. gegužės 11 d. Rusijos vyriausybė bažnyčią perdavė Rusijos pravoslavų bažnyčiai, muziejau ekspozicija buvo išardyta. Kaliningrado srities dūma 2010 m. spalio 7 d. atmetė įstatymo dėl bažnyčios pavertimo cerkve projektą, tačiau vyriausybei privertus, spalio 28 d. jį priėmė. Nuo 2010 m. kovo mėn. restauravimo darbai nutraukti. 

## Gyventojai

### Žymūs žmonės
* Heinrikas Teodoras fon Šionas (1773-1856) – Prūsijos karalystės politikas, valdininkas.

## Šaltiniai

## Nuorodos
* 
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Hieronimovas

**Hieronimovas** () – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. XIX a. kaimas priklausė *Jadvygai Olizarovai*.

## Paminklai

* 1830 m. pastatytų rūmų griuvėsiai;
* XVIII a. rūmų parkas;
* XIX a. antros pusės klėtis.


Vaizdas:Podlaskie - Michałowo - Hieronimowo - Pałac - Ruiny - NE.JPG|Rūmų griuvėsiai
Vaizdas:Podlaskie_-_Michałowo_-_Hieronimowo_-_Pałac_-_Oficyna_-_Front.JPG|Rūmų ūkinis pastatas
Vaizdas:Podlaskie - Michałowo - Hieronimowo - Pałac - Ruiny - W.JPG|Rūmų parkas ir griuvėsiai
Vaizdas:Podlaskie - Michałowo - Hieronimowo - Pałac - Ruiny - NNW.JPG|Rūmų ūkiniai pastatai


## Nuorodos

* Rūmų nuotrauka (lenk.);
* Palenkės vaivadijos saugomų istorijos paminklų sąrašas (lenk.).
Jaluvka (Michalovas)

**Jaluvkà**  () – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje, pasienyje su Baltarusija. Šv. Kryžiaus parapijos centras. Per kaimą eina vaivadijos kelias Nr. DW686.

## Istorija

1545 m. gyvenvietei suteiktos miesto teisės ir įkurta Jaluvkos Viešpaties Atsimainymo parapija. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. XIX a. įkurtos Jaluvkos žydų kapinės. XIX a. buvo miestelis, Valkavisko apskrities Jaluvkos valsčiaus centras.

Prieš II pasaulinį karą kaime gyveno apie 5000 žmonių, iš kurių apie pusė buvo žydai. Kaime buvo dvi katalikų bažnyčios, dvi cerkvės ir dvi sinagogos. 1921–1939 m. kaimas buvo Jaluvkos valsčiaus centras.

## Galerija

Jalowka Cerkiew Dzwonnica i murek.jpg|Šv. Kryžiaus cerkvė
Jałówka - Church 01.jpg|Viešpaties Atsimainymo bažnyčia
Jałówka - Cross.jpg|Pakelės kryžius
Jałówka 01.jpg


## Šaltiniai

* Jaluvkos kaimo žydų istorija (lenk.) .
Amžini jausmai

**Amžini jausmai** – lietuviškas serialas, kurtas kompanijos „Videometra“.

2010 m. Sidabrinės gervės kino apdovanojimuose buvo nominuotas kategorijoje „Geriausias televizijos filmas“.

## Tema
Keturių serialo „Nekviesta meilė“ (LNK) sezonų tęsinys. Tęsinyje matyti pamėgti aktoriai ir jų tolimesni santykiai, draugystės ir neapykantos, meilės ir dramos.

## Siužetas

Po kraupios autoavarijos, kurioje buvo sužalotas verslininkas Andrius Žvinys, praėjo pusė metų. Dėl patirtų traumų vyro gyvenimas niekada nebebus toks kaip anksčiau. Tačiau sveikti jam padeda atsidavusi, bet išdavystės niekaip negalinti pamiršti Dovilė, iš Vokietijos sugrįžusi dukra Vytė ir, žinoma, brolis Steponas, kuriam vis dar nepavyksta atrasti savo gyvenimo aukso vidurio.

Ar broliai sugebės atskirti praeitį nuo dabarties, kai juos supa tos pačios žavios moterys? Kaip pirmagimį sekasi auginti be Miroslavo likusiai Rositai? Ar ji iš tiesų pamilsta prokurorą Viktorą? Kokios praeities paslaptys gaubia jo gyvenimą ir kas jį sieja su naujosiomis herojėmis – advokate Neringa ir Dovilės kolege Sniege?

## Aktoriai
* Adolfas Večerskis, Larisa Kalpokaitė, Monika Bičiūnaitė, Rimantas Bagdzevičius, Saulius Balandis, Andrius Bialobžeskis, Kristina Savickytė, Jūratė Vilūnaitė, Gintarė Latvėnaitė, Asta Preidytė.

## Nuorodos
* Apie serialą ''tvdb.lt'' svetainėje 
* Apie serialą ''obuolys.lt'' svetainėje 
* „Amžini jausmai“ – serialo „Nekviesta meilė“ tęsinys (penktasis sezonas)
Arabijos–Indijos kalnagūbris

**Arabijos–Indijos kalnagūbris** – povandeninis kalnagūbris Indijos vandenyno šiaurės vakaruose. Driekiasi 3700 km, nuo Adeno įlankos iki Rodrigeso salos. Plotis – 300–650 km. Būdingas gylis virš gūbrio – 2500-3000 m, mažiausias – 1271 m. Kalnagūbris smarkiai suskaidytas. Jo šlaituose driekiasi gilūs lūžiai, siekiantys iki 6492 m gylį.

## Šaltiniai